送從弟蕃遊淮南
作者：王維
朝代：唐

paragraphs: 讀書復騎射，帶劒遊淮陰。
淮陰少年輩，千里遠相尋。
高義難自隱，明時寧陸沈。
島夷九州外，泉館三山深。
席帆聊問罪，卉服盡成擒。
歸來見天子，拜爵賜黃金。
忽思鱸魚鱠，復有滄洲心。
天寒蒹葭渚，日落雲夢林。
江城下楓葉，淮上聞秋砧。
送歸青門外，車馬去駸駸。
惆悵新豐樹，空餘天際禽。